
«Οργανισμός του Ταμείου Πρόνοιας Δικηγόρων Αθηνών» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά όργανα» (ΦΕΚ 137/Α/1985). 

β. Του Νόμου 1586/1986 «Βαθμολογική διάρθρωση των θέσεων 
του Δημοσίου Νομικών προσώπων δημοσίου δικαίου και των Οργανι¬ 
σμών τοπικής αυτοδιοίκησης και άλλες διατάξεις» (ΦΕΚ 37/Α/ 
1.4.1986) και ιδιαίτερα του άρθρου 9 παρ. 10 αυτού. 

γ.Της παρ. 8 του άρθρου 24 του Ν. 1586/1986 όπως αντικαταστά- 
θηκε από την παρ. 5 του άρθρου 22 του Ν. 1735/1987 «Προσλήψεις 
στο Δημόσιο Τομέα, Κοινωνικός έλεγχος στη Δημόσια Διοίκηση; Πολι¬ 
τικά Δικαιώματα και άλλες διατάξεις» (ΦΕΚ 195/Α/1987). 

δ. Του άρθρου 1 του ν. 753/1948 «Περί διατάξεων τινών αφορω- 
σών την περί των Ταμείων Προνοίας Δικηγόρων Νομοθεσίας». 

2. Την Τ.1140/1051173/1390/0001/9.7.90 Απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών» (ΦΕΚ 
420/Β/1990). 

3. Την από 18 Μαΐου 1989 απόφαση των Διοικητικών Συμβουλίων 
του Δικηγορικού Συλλόγου Αθηνών και του Ταμείου Προνοίας Δικηγό¬ 
ρων Αθηνών. 

4. Την αρ. 461/4.9.1990 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Προεδρίας της Κυβέρνη¬ 
σης, Δικαιοσύνης, Υγείας. Πρόνοιας και Κοινωνικών Ασφαλίσεων και 
του Υφυπουργού Οικονομικών, αποφασίζουμε: 

Άρθρο 1. 

Διάρθρωση υπηρεσιών 

Οι υπηρεσίες του Ταμείου Προνοίας Δικηγόρων Αθηνών διαρθρώνο¬ 
νται ως εξής: 

1. Διεύθυνση Ασφάλισης 


2. Διεύθυνση Υγειονομικού * 

Άρθρο 2. 

Διάρθρωση Διευθύνσεων 

1. Τη Διεύθυνση Ασφάλισης συγκροτούν τα ακόλουθα τμήματα και 
Γ ραφεία: 

α. Τμήμα Παροχών 

β. Τμήμα Μητρώου και παροχών εξόδου (εφάπαξ) 

γ. Τμήμα Οικονομικού 

δ. Γραφείο Διοικητικού 

ε. Γραφείο Ταμείου 

στ. Γραφείο Νομικών Υποθέσεων 

2. Τη Διεύθυνση Υγειονομικού συγκροτούν τα ακόλουθα ιατρεία και 
εργαστήρια: 

α. Παθολογικό 

β. Καρδιολογικό 

γ. Μικροβιολογικό - Βιοχημικό 

δ. Ακτινολογικό 

ε. Χειρουργικό 

στ. Γυναικολογικό 

ζ. Παιδιατρικό 

η. Οφθαλμολογικό 

θ, Ωτορινολαρυγγολογικό 

ι. Δερματολογικό 

ια. Κυτταρολογικό 

ιβ. Ορθοπεδικό . 

ιγ. Νευρολογικό 

ιδ. Οδοντιατρικό 

Από τα πιο πάνω Ιατρεία και Εργαστήρια το Μικροβιολογικό - Βιο¬ 
χημικό και Οδοντιατρικό λειτουργούν σε επίπεδο τμήματος, τα δε υπό¬ 
λοιπα σε επίπεδο Γραφείου. 

Άρθρο 3. 

Αρμοδιότητες Υπηρεσιών 

1 .Οι αρμοδιότητες της Διεύθυνσης Ασφάλισης, είναι οι ακόλουθες 
κατανεμόμενες μεταξύ των Τμημάτων και των Γραφείων αυτής ως 
εξής: 

α. Τμήμα Παροχών 

Μέριμνα για την παροχή Νοσοκομειακής, Ιατρικής, Υγειονομικής 
και Φαρμακευτικής Περίθαλψης των ασφαλισμένων μελών του Τα¬ 
μείου. 

Μέριμνα για την έκδοση εγγυητικών επιστολών και παραπεμπτη- 
ρίων στα νοσοκομεία, κλινικές, θεραπευτήρια, τους συμβεβλημένους 
εξωτερικούς Ιατρούς και επιμελείται για τη θεώρηση των ιατρικών συ¬ 
νταγών. 

Έλεγχος των δικαιολογητικών, που υποβάλλονται σ’ αυτά από τους 
ασφαλισμένους ή τα νοσοκομεία κλινικές θεραπευτήρια φαρμακεία, 
οπτικούς, ιατρούς, κ.λ.π. από νοσοκομειακή, υγειονομική, ιατρική περί¬ 
θαλψη και εκκαθάριση των παραπάνω λογαριασμών. 

I Ιαροχή επιδόματος ασθένειας στους εν ενεργεία δικηγόρους και επί¬ 
δομα κυήσεως και λοχείας στις γυναίκες δικηγόρους, σύμφωνα με τις 
ισχϋουσες διατάξεις. Επίσης καταβάλλει στους εν ενεργεία δικηγόρους 
και επίδομα κυήσεως και λοχείας στις γυναίκες στους εν ενεργεία δικη¬ 
γόρους και τα μέλη των οικογενειών τους έξοδα κηδείας. 

Έλεγχος και θεώρηση των καταστατικών και των τροποποιήσεων 
των Εταιρειών που δημοσιεύονται στο Πρωτοδικείο Αθηνών, για την 
πληρωμή των σχετικών εισφορών υπέρ του Ταμείου. 

β. Τμήμα Μητρώου και παροχών εξόδου (εφάπαξ) 

Μέριμνα για κάθε θέμα που αφορά την είσοδο (εγγραφή) και έξοδο 
των ασφαλισμένων του Ταμείου. 

Επιμέλεια για την εγγραφή των δικηγόρων και των προστατευομέ- 
νων μελών και της κατά τις κείμενες διατάξεις διαγραφής τους, της εγ- 
γραφής των συνταξιούχων δικηγόρων Αθηνών και των οικογενειών 
τους, καθώς και των ασκουμένων με τις οικογένειές τους. 

Τήρηση ατομικών φακέλλων και καρτελλών όλων των ασφαλισμέ¬ 
νων και μέριμνα για την συγκέντρωση των στατιστικών στοιχείων που 
το αφορούν, (είσοδος, έξοδος, θάνατος, αναπηρία κ.λ.π.). 

Έλεγχος των βιβλιαρίων ενσήμων και εισφορών των ασφαλισμένων 
και καταχώρηση αυτών στα ειδικά ευρετήρια. 

Θεώρηση και ανανέωση των βιβλιαρίων ασθένειας και φαρμάκων 
σύμφωνα με τις ισχύουσες διατάξεις. 

Έλεγχος των δικαιολογητικών για τη φιλοξενία στους βρεφονηπια¬ 
κούς σταθμούς, τις παιδικές κατασκηνώσεις των τέκνων των ασφαλι¬ 
σμένων μελοών, εκκαθάριση των λογαριασμών αυτών και υποβολή για 
έγκριση στο αρμόδιο όργανο. 

Βεβαίωση του χρόνου ασφάλισης των ασφαλισμένων του Ταμείου, 
παραλαβή των αιτήσεων για τη χορήγηση εφάπαξ παροχής στους δικη¬ 
γόρους και στους υπαλλήλους του Ταμείου, έλεγχος, επεξεργασία, εκ¬ 
καθάρισή και υποβολή τους για έγκριση στο αρμόδιο όργανο. 

γ. Τμήμα Οικονομικού 

Τήρηση και ενημέρωση όλων των λογιστικών βιβλίων και λοιπών 
στοιχείων του'Ταμείου, κατάρτιση και παρακολούθηση της εκτέλεσης 
του Προϋπολογισμού, μέριμνα για την πραγματοποίηση, σύμφωνα με 
τις κείμενες διατάξεις των δαπανών και την εκκαθάριση αποδοχών και 
λοιπών αποζημιώσεων του προσωπικού. 

Σύνταξη των μηνιαίων λογιστικών καταστάσεων κίνησης λογαρια¬ 
σμών ισοζυγίων, γενικού καθολικού και αναλυτικού καθολικού, κατάρ¬ 
τιση ισολογισμού και απολογισμού και παρακολούθηση των λογιστικών 
συναλλαγών με τις Τράπεζες. 

Μέριμνα για την ενέργεια κάθε είδους προμηθειών του Ταμείου, σύμ¬ 
φωνα με τις κείμενες διατάξεις, σύνταξη των προκηρύξεων των διαγω¬ 
νισμών προμηθειών,παραλαβή των υλικών αποθήκευση και διάθεση 
στα Πολυϊατρεία του Ταμείου και στα διάφορα τμήματα, τήρηση λογι¬ 
στικής υπηρεσίας προμηθειών και αποθήκης. 

Μέριμνα για τηνν διαχείριση των ενσήμων και διάθεση αυτών στους 
ενσημοπωλητές ταμίες του Ταμείου την έκδοση και έλεγχο όλων των 
ενταλμάτων πληρωμής για την υπηρεσία παρέδρου στο Ελεγκτικό Συ¬ 
νέδριο. 

Έλεγχος της ταμειακής υπηρεσίας του Ταμείου Ότα εντάλματα πλη- 
ρωμής, στα Γραμμάτια είσπραξης και τα ένσημα και μέριμνα για την 
αρχειοθέτηση όλων των ενταλμάτων πληρωμής και γραμματίων ει¬ 
σπράξεων του Ταμείου. 

Επιμέλεια για την απόδοση των παρακρατηθεισών ασφαλιστικών ει¬ 
σφορών στα διάφορα ασφαλιστικά Ταμεία (Ταμείο Συντάξεων Αυτοκι¬ 
νητιστών, Ίδρυμα Κοινωνικών Ασφαλίσεων κ.λ.π.) την απόδοση παρα- 
κρατηθέντος φόρου μισθωτών και τρίτων, όπως και Μετοχικό Ταμείο 
Πολιτικών Υπαλλήλων, χαρτόσημο κ.λ.π. 

Μέριμνα για την απόδοση επικουρικής σύνταξης στους συνταξιού¬ 
χους υπαλλήλους του Ταμείου, σύμφωνα με το Μητρώο προσωπικού 
συνταξιούχων (συντάξεις ασφαλιστικές εισφορές, κλπ), και ενημέρωση 
όλων των σχετικών βιβλίων αρχείων σύμφωνα με τις ισχύουσες διατά- 
ξεις. 

δ. Γραφείο Διοικητικού 

Επιμέλεια για κάθε θέμα που αφορά την υπηρεσιακή και προσωπική 
κατάσταση των υπαλήλων του Ταμείου (πρόσληψη, αποχώρηση τή¬ 
ρηση Μητρώου τήρηση βιβλίου παρουσίας και αδειών ατομικών φακέλ¬ 
λων και φύλλων ποιότητας προαγωγές μετατάξεις τοποθετήσεις κλπ). 

Μέριμνα για την παραλαβή της εισερχομένης αλληλογραφίας τη δια¬ 
κίνηση και διεκπεραίωσή της, την τήρηση γενικού και εμπιστευτικού 
πρωτοκόλλου φύλαξη γενικού αρχείου δακτυλογράφηση και κοινοποί¬ 


ηση διαφόρων εγγράφων, εγκυκλίων εντολών και διατάξεων. 

Επιμέλεια για τη βεβαίωση από τον Προϊστάμενο ή το νόμιμο ανα¬ 
πληρωτή του της ακρίβειας αντιγράφων, φωτογραφιών ή φωτοτυπικών 
εγγράφων και δικαιολογητικών ύστερα από αντιπαραβολή τους με το 
υποδεικνυόμενο σχετικό πρωτότυπο ή ακριβές αντίγραφο. 

Επιμέλεια και μέριμνα για την δακτυλογράφηση και τήρηση των 
πρακτικών του Διοικητικού Συμβουλίου του Ταμείου, την τήρηση γενι¬ 
κού αρχείου και την αρχειοθέτηση των πάσης φύσεως εγγράφων και 
διαταγών του Υπουργείου, του Διοικητικού Συμβουλίου και της Διευ- 
θύνσεως του Ταμείου. ' 

Επιμέλεια για την απογραφή όλων των υλικών και ειδών που ευρί- 
ακονται στο Ταμείο, όπως επίσης φροντίδα για τον καθαρισμό και φύ·* 
λαξη των γραφείων και επίπλων του Ταμείου, καθώς επίσης για την συ- 
ντήρηση των ακινήτων και μηχανημάτων του Ταμείου και την ασφά¬ 
λιση της κινητής και ακίνητης περιουσίας του Ταμείου και την τήρηση 
σχετικού Μητρώου. 

• ε. Γραφείο Ταμείου 

Το Γραφείο αυτό επιμελείται για τις εισπράξεις των πάσης φύσεως 
καταβολών και πόρων στο Ταμείο από τους,ασφαλισμένους ή τρίτους, 
σύμφωνα με τις κείμενες διατάξεις του Ταμείου. 

Πώληση και διακίνηση των ειδικών ενσήμων του Ταμείου στα Δικα¬ 
στήρια μέσω των ενσημοπωλητών ταμιών. 

Μέριμνα για τ!ις πληρωμές από νοσήλια, υγειονομική και φαρμακευ¬ 
τική περίθαλψη στα ασφαλισμένα μέλη του ή τρίτους (Νοσοκομεία, Ια¬ 
τρούς, κλπ). Μέριμνα για την πληρωμή των μισθών του προσωπικού 
και των αποζημιώσεων (εφάπαξ) των ασφαλισμένων μελών και του 
προσωπικού. 

Μέριμνα για τη σύσταση παγίας προκαταβολής χαρτοσήμου ενσή¬ 
μων Ταμείου Νομικών, και εντύπων για την εξυπηρέτηση των πολιτών, 
στ. Γραφείο Νομικών Υποθέσεων 

Το Γραφείο αυτό επιμελείται για κάθε δικαστική και εξώδικη υπε- 
ράπσιση των συμφερόντων του Ταμείου ενώπιον παντός Δικαστηρίου, 
Αρχής ή τρίτων κάνει γνωμοδότηση για κάθε θέμα που παραπέμπεται 
σ’ αυτό από το Διοικ. Συμβούλιο του Ταμείου ή τον Διευθυντή ενώ τηρεί 
αρχείο γνωμοδοτήσεων και δικαστικών αποφάσεων. 

Επίσης επιμελείται με τη σύνταξη και μονογράφηση των κάθε φύσης 
σχεδίων συμβάσεων ή συμφωνητικών καθώς και των εγγράφων τα 
οποία κατά την κρίση του Δ.Σ. ή του Διευθυντή του Ταμείου απαιτούν 
νομική κάλυψη για την εξασφάλιση των συμφερόντων του Ταμείου. 

2. Οι αρμοδιότητες της Διεύθυνσης Υγειονομικού είναι οι ακόλουθες: 
Γνωμάτευση επί όλων των θεμάτων που αναφέρονται στην υγειονο¬ 
μική περίθαλψη επί των αιτήσεων των ασφαλισμένων για δαπάνες νο¬ 
σηλείας του εξωτερικού και επί αιτήσεων δαπανών νοσηλείας που υπο¬ 
βάλλονται από την υπηρεσία. Παρακκολούθηση της πορείας νοσηλείας 
των ασφαλισμένων του Ταμείου, που νοσηλεύονται στα νοσοκομεία κλι¬ 
νικές και θεραπευτήρια. 

Άρθρο 4. 

Διάρθρωση θέσεων 

Οι θέσεις του προσωπικού του Ταμείου Προνοίας Δικηγόρων Αθη¬ 
νών, διαρθρώνονται κατά κατηγορία και Κλάδο ως εξής: 

Α. ΤΑΚΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΠΕ 

α) Κλάδος ΠΕ Διοικητικός Οικονομικός, δώδεκα (12) θέσεις, 
β) Κλάδος ΠΕ Ιατρών Ειδικοτήτων είκοσι τρεις (23) θέσεις. 

Από τις παραπάνω θέσεις ορίζονται έξι (6) Παθολόγων δύο (2) Καρ¬ 
διολόγων τέσσερις (4) Μικροβιολόγων, δύο (2) Ακτινολόγων, μία (1) 
Χειρούργου, μία (1) Ωτορινολαρυγγολόγου, μία (1) Δερματολόγου, μία 
(1) Ορθοπεδικού, μία (1) Κυτταρολόγου, μία (1) Νευρολόγου, μία (1) 
Γυναικολόγου, μία (1) παιδιάτρου, μία (1) Οφθαλμιάτρου, 
γ) Κλάδος ΠΕ Οδοντιάτρων, δέκα (10) θέσεις, 
δ) Κλάδος ΠΕ Χημικών μία (1) θέση. 

ΚΑΤΗΓΟΡΙΑ ΤΕ 

α) Κλάδος ΤΕ Διοικητικός Λογιστικός, τέσσερις (4) θέσεις 
β) Κλάδος ΤΕ Νοσηλευτικής εννέα (9) θέσεις 
γ) Κλάδος ΤΕ Επαγγελμάτων Υγείας, και Πρόνοιας έντεκα (11) θέ¬ 
σεις. 1 

Από τις παραπάνω θέσεις ορίζονται πέντε (5) με ειδικότητα οδοντοτε¬ 
χνικής, τρεις (3) με ειδικότητα βοηθών Ιατρικών Εργαστηρίων τρεις (3) 
με ειδικότητα Ραδιολογίας και Ακτινολογίας. 

ΚΑΤΗΓΟΡΙΑ ΔΕ 

α) Κλάδος ΔΕ Διοικητικός Λογιστικός, είκοσι τρεις (23) θέσεις στις 
οποίες εμπεριέχονται και μία (1) θέση ταμία, μία (1) θέση διαχειριστού 
χρημάτων και ενσήμων και δύο (2) θέσεις ενσημοπωλητών. 
β) Κλάδος ΔΕ Βοηθών Νοσοκόμων, οκτώ (8) θέσεις, 
γ) Κλάδος ΔΕ Τηλεφώνητών μία (1) θέση. 

ΚΑΤΗΓΟΡΙΑ ΤΕ 

α)Κλάδος ΤΕ Επιμελητών πέντε (5) θέσεις, 
β) Κλάδος ΤΕ Προσωπικού καθαριότητας, τρεις (3) θέσεις. 
Προσόντα διορισμού στον εισαγωγικό βαθμό των παραπάνω κλάδων 
ορίζονται τα προβλεπόμενα κατά περίπτωση στο Προεδρικό Διάταγμα 
194/1988, καθορισμός προσόντων διορισμού σε θέσεις των δημοσίων 
υπηρεσιών και νομικών προσώπων δημοσίου δικαίου (ΦΕΚ 84/Α/ 
1988), όπως αυτό ισχύει κάθε φορά. 

Β. ΛΟΙΠΟ ΠΡΟΣΩΠΙΚΟ 

Μία (1) θέση Νομικού Συμβούλου με έμμισθη εντολή. Προσόν διορι¬ 
σμού ορίζεται άδεια δικηγορίας στον Άρειο Πάγο. 

Μία (1) θέση θυρωρού Νυκτοφύλακα με σχέση εργασίας ιδιωτικού 
δικαίου. 

Μία (1) θέση προσωρινή με σχέση εργασίας ιδιωτικού δικαίου αορί¬ 
στου χρόνου του Κλάδου ΔΕ Παρασκευαστών Χειριστών του Ν. 1476/ 
1984. 

Πέντε (5) θέσεις καθαριστριών με ωρομίσθιο. 

Προσόντα πρόσληψης στις θέσεις νυκτοφύλακα και καθαριστριών, 
ορίζονται τα προβλεπόμενα για τους κλάδους ΤΕ. 

Άρθρο 5. 

Προϊστάμενοι Τπηρεσιών 

1. Στη Διεύθυνση Ασφάλισης προϊσταται υπάλληλος του Κλάδου 
ΠΕ Διοικητικού - Οικονομικού ή ΤΕ Διοικητικού - Λογιστικού ή ΔΕ 
Διοικητικού - Λογιστικού, ο οποίος: 

α) Προϊσταται όλων των υπηρεσιών του Ταμείου β) ΐπογράφει κάθε 
έγγραφο της Διεύθυνσης, τις επιταγές, τα εντάλματα πληρωμών και τις 
εντολές προς τις Τράπεζες, είναι δε εισηγητής των θεμάτων του Τα¬ 
μείου, στο Διοικητικό Συμβούλιο, χωρίς ψήφο. 

Στα Τμήματα της Διεύθυνσης προϊστανται υπάλληλοι των Κλάδων 
ΠΕ Διοικητικού - Οικονομικού ή ΤΕ Διοικητικού - Λογιστικού ή ΔΕ 
Διοικητικού - Λογιστικού. 

2. Στη Διεύθυνση ΐγειόνομικού προϊσταται υπάλληλος του Κλάδου 
ΠΕ Ιατρών Ειδικοτήτων ο οποίος α) προϊσταται όλων των υπηρεσιών 
της Διεύθυνσης β) είναι θεράπων ιατρός, γ) γνωματεύει επί των αιτή¬ 
σεων δαπανών νοσηλείας εξωτερικού και εσωτερικού που του υποβάλ¬ 
λονται από την υπηρεσία, δ) παρακολουθεί την πορεία της νοσηλείας 
των ασφαλισμένων του Ταμείου που νοσηλεύονται στα νοσοκομεία κλι¬ 
νικές και θεραπευτήρια. 

Στα Τμήματα της Διεύθυνσης προϊστανται υπάλληλοι του Κλάδου 
ΠΕ Ιατρών Ειδικοτήτων και ΠΕ Οδοντιάτρων, αντίστοιχα. 

Αρθρο 6 ( 

Κατάταξη Προσωπικού 

Από τη δημοσίευση του παρόντος τη προσωπικό που υπηρετεί στο 
Ταμείο Προνοίας Δικηγόρων Αθηνών κατατάσσεται κατά κλάδο ως 
εξής: 1 

Α.ΜΟΝΙΜΟ ΠΡΟΣΩΠΙΚΟ 

Στις θέσεις του Κλάδου ΠΕ Διοικητικού Οικονομικού, οι υπάλληλοι 
του Κλάδου ΠΕ Διοικητικού Οικονομικού. 

Στις θέσεις του Κλάδου ΠΕ Ιατρών Ειδικοτήτων οι υπάλληλοι του 
κλάδου ΠΕ Ιατρών Ειδικοτήτων. 

Στις θέσεις του Κλάδου ΠΕ Οδοντιάτρων, οι υπάλληλοι του Κλάδου 
ΠΕ Οδοντιάτρων. 

Στις θέσεις του Κλάδου ΠΕ Χημικών οι υπάλληλοι του Κλάδου ΠΕ 
Χημικών. ' « 

Στις θέσεις του Κλάδου ΤΕ Διοικητικού Λογιστικού οι υπάλληλοι του 
Κλάδου ΤΕ Διοικητικού Λογιστικού. 

Στις θέσεις του κλάδου ΤΕ Νοσηλευτικής, οι υπάλληλοι του κλάδου 
ΤΕ αδελφών Νοσοκόμων. 

Στις θέσεις του Κλάδου ΤΕ Επαγγελμάτων Τγείας και Πρόνοιας οι 
υπάλληλοι του Κλάδου ΤΕ Παραϊατρικών Επαγγελμάτων. 

Στις θέσεις του κλάδου ΔΕ Διοικητικού-Λογιστικού, οι υπάλληλοι 
του κλάδου ΔΕ Διοικητικού Λογιστικού. ; 

Στις θέσεις του Κλάδου ΔΕ Βοηθών Νοσοκόμων οι υπάλληλοι του 


Κλάδου ΔΕ Βοηθών Νοσοκόμων. 

Στις θέσεις του Κλάδου ΔΕ Τηλεφωνητών οι υπάλληλοι του Κλάδου 
ΔΕ Τηλεφωνητών. 

Στις θέσεις του Κλάδου ΤΕ Επιμελητών, οι υπάλληλοι του Κλάδου 
ΤΕ Βοηθητικού Προσωπικού. 

Στις θέσεις του Κλάδου ΤΕ Προσωπικού Καθαριότητας, οι υπάλλη¬ 
λοι του Κλάδου ΤΕ Προσωπικού Καθαριότητας. 

Β. ΛΟΙΠΟ ΠΡΟΣΩΠΙΚΟ 

Στις θέσεις με έμμισθη εντολή και σχέση εργασίας ιδιωτ. δικαίου οι 
υπηρετούντες στο Ταμείο με-έμμισθη εντολή και σχέση εργασίας ιδιωτ. 
δικαίου. 

Στην ΐπουργό Τγείας Πρόνοιας και Κοινωνικών Ασφαλίσεων αναθέ¬ 
τουμε τη δημοσίευση και εκτέλεση του παρόντος διατάγτματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ : ' 

ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Μ. ΕΒΕΡΤ Αθ. ΚΑΝΕΛΛΟΠΟΥΛΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΜΑΡΙΕΤΑ ΓΙΑΝΙΜΑΚΟΥ Π. ΔΕΛΗΜΗΤΣΟΣ 

—♦— .; 

. . , ( 2 ) 
ΠΡΟΕΔΡΙΚΟ ΔΙΑΤΑΓΜΑ ΥΠ: ΑΡΙΘ. 5δ 
Ίδρυσή Μέσης Τεχνικής Επαγγελματικής Νοσηλευτικής, Σχολής χω¬ 
ρίς Οικοτροφείο στο Ψυχιατρικό Νοσοκομείο Αττικής και έγκριση 
του οργανισμού αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 3 του Ν.Δ. 683/1984 (Α' 124) «Περί διπλω¬ 
ματούχων Αδελφών Νοσοκόμων και Επισκεπτριών», όπως αντικατα- 
στάθηκαν από τις διατάξεις του άρθρου 6 παρ. 1 του Ν. 1579/85 
(ΦΕΚ. 217 Α’) ρυθμίσεις για την εφαρμογή και ανάπτυξη του Εθνικού 
Συστήματος Τγείας και άλλες διατάξεις. . 

β) Των άρθρων 9 παρ. 9 και 86 (παρ. 3) του ν. 1566/85 (ΦΕΚ. 
167/30.9.85 τ.Α') «Δομή και λειτουργία της Πρωτοβάμιας και δευτε- 
ροβάμιας εκπαίδευσης και άλλες διατάξεις». 

2. Την ΤΙ 140/1051173/1390/0001/90 (ΦΕΚ. 420 τ. Β’) 
Κοινή απόφαση Προθυπουργού και ΐπουργού Οικονομικών «Ανάθεση 
αρμοδιοτήτων στον Τφυπουργό Οικονομικών». 

3. Την Τ1059/3.5.90 (ΦΕΚ. Β' 295/90 απόφαση Πρωθυπουργού 
«Καθορισμός αρμοδιοτήτων στον Αναπληρωτή Τπουργό Τγείας, Πρό¬ 
νοιας και Κοιν. Ασφαλίσεων». 

4. Την Η2871/30.4.90 (ΦΕΚ. 296/Β/4.5.90) Κοινή απόφαση 
«Ανάθεση αρμοδιοτήτων στους Τφυπουργούς Εθνικής Παιδείας και 
Θρησκευμάτων»., 

5. Την γνώμη του Διοικητικού Συμβουλίου του Νοσοκομείου που 
διατυπώθηκε στο πρακτικό της 46/19.12.89. 

6. Το γεγονός ότι δεν έχει συγκροτηθεί ΠΕΣΤ. 

7. Την υπ’.αριθμ. 415/1990 γνωμοδότηση του Συμβουλίου της 
Επικράτειας, με πρόταση του Τπουργού Προεδρίας Κυβερνήσεως, Τφυ- 
πουργών Εθνικής Παιδείας και Θρησκευμάτων και Οικονομικών και 
Αναπληρωτή ΐπουργού Τγείας, Πρόνοιας και Κοιν. Ασφαλίσεων, απο¬ 
φασίζουμε: 

Άρθρο 1. 

Ίδρυση 

1. Ιδρύεται στο Ψυχιατρικό Νοσοκομείο Αττικής Μέση Τεχνική 
Επαγγελματική Νοσηλευτική Σχολή διετούς φοίτησης, χωρίς οικοτρο¬ 
φείο αποτελούσα Παράρτημα του Νοσοκομείου αυτού, που τελεί υπό την 
Εποπτεία και τον έλεγχο του Τπουργείου Τγείας, Πρόνοιας και Κοινω¬ 
νικών Ασφαλίσεων σύμφωνα με τις διατάξεις του Ν.Δ. 683/1948 του 
Ν. 1566/85 και του Ν. 1579/85. . - 

' Άρθρο 2. 

Σκοπός 

Σκοπός της Σχολής είναι να προετοιμάζει στα πλαίσια θεωρητικής 
και πρακτικής Εκπαίδευσης νοσηλευτικό προσωπικό μέσης βαθμίδος 
ικανό να παρέχει νοσηλευτικές φροντίδες στους χώρους άσκησης του νο¬ 
σηλευτικού επαγγέλματος. 

Άρθρο 3. 

Αριθμός Μαθητών 

Οι μαθητές σε κάθε τάξη ή τμήμα της σχολής δεν μπορούν να υπερ¬ 
βαίνουν τους τριάντα πέντε (35). 

Τάξεις με μαθητές περισσότερους από τριάντα πέντε (35) διαιρούνται 
σε τμήματα (άρθρα 9 παρ. 8 και 5 παρ. 10 του Ν. 1566/85). 

Άρθρο 4. 

Όργανα Διοικήσεως της Σχολής 

1. Η σχολή διοικείται από το Διοικητικό Συμβούλιο του Ψυχιατρικού 
Νοσοκομείου Αττικής στο οποίο και υπάγεται. 

2. Το Δ.Σ. έχει τις εξής αρμοδιότητες αναφορικά με την οργάνωση 
και τη λειτουργία της σχολής. 

α. Συντάσσει και υποβάλλει προς έγκριση τον κανονισμό της σχολής 
όπως και κάθε τροποποίηση ή συμπλήρωσή αυτού στο Υπουργείο 
Υγείας, Πρόνοιας και Κοινωνικών Ασφαλίσεων μετά από εισήγηση της 
Δ/νσης. 

β. Αποφασίζει για κάθε θέμα που αφορά την κατάσταση του προσω¬ 
πικού της σχολής και ασκεί την πειθαρχική εξουσία επ’ αυτού σύμφωνα 
με τις διατάξεις του Π.Δ. 611/77 ειδικότερα δε με τις κάθε φορά κείμε¬ 
νες διατάξεις. 

γ. Εισηγείται για έγκριση στο Υπουργείο Υγείας, Πρόνοιας και Κοι¬ 
νωνικών Ασφαλίσεων μετά από εισήγηση της Δ/νσης τον αριθμό των 
μαθητών που δα εισαχθούν στη σχολή, κάθε σχολικό έτος. 

δ. Διαχειρίζεται εν γένει την περιουσία και τους πόρους της σχολής 
δια των αρμοδίων της οργάνων. 

ε. Εγκρίνει κατ’ αρχή το αφορών στη σχολή κονδύλιο τον προϋπολο¬ 
γισμό του Νοσ/μείου τρεις (3) τουλάχιστον μήνες πριν από τη λήξη του 
οικονομικού έτους και υποβάλλει αυτό μαζί με τον προϋπολογισμό του 
Νοσ/μείου στην οικεία Νομαρχία για έγκριση. 

στ. α) Εγκρίνει τον ισολογισμό και απολογισμό του λήξαντος έτους 
για το κονδύλιο του προϋπολογισμού του Νοσ/μείου που αφορά τη 
σχολή και υποβάλλει αυτούς μαζί με τα λοιπά στοιχεία του Νοσ/μείου 
στη Νομαρχία μέσα σε τρεις μήνες από τη λήξη του Οικονομικού έτους 
που αναφέρεται ο απολογισμός. 

β) Αντίγραφο του απολογισμού μαζί με όλα τα σχετικά λογιστικά 
στοιχεία διαβιβάζει και στο Ελεγκτικό Συνέδριο. 

ζ. Αποφασίζει τα περί της αποδοχής ή μή των υπέρ της σχολής αφιε- 
μένων κληρονομιών, δωρεών, κληροδοσιών και εισφορών. 

η. Αποφασίζει κατά τις κείμενες διατάξεις περί ανεγέρσεως ή κατεδα- 
φίαεως οικοδομών, περί αγοράς και πωλήσεως κινητών, ακινήτων και 
χρεωγράφων, περί τοποθετήσεως κεφαλαίων, περί συνάψεως δανείων 
πάσης φύσεως, δικαιούμενο να παρέχει προς ασφάλεια αυτών υποθήκη 
επί ακινήτων της σχολής όπως και περί διαθέσεως της κινητής ή ακίνη¬ 
της περιουσίας της σχολής. 

Η περί υποθήκης ακινήτων και η περί διαθέσεως περιουσίας της σχο¬ 
λής απόφαση λαμβάνεται δια πλειοψηφίας των (2/3) του συνόλου των 
μελών του. 

3. Στις.συνεδριάσεις του Διοικητικού Συμβουλίου παρίσταται ο Διευ¬ 
θυντής της σχολής άνευ ψήφου και εισηγείται για τα θέματα που αφο¬ 
ρούν τη σχολή. 

4. Οι περί της σχολής αποφάσεις του Δ.Σ., ανακοινώνονται στο Διευ¬ 
θυντή της σχολής δια κοινοποιήσεως αποσπάσματος των σχετικών πρα¬ 
κτικών και είναι αμέσως εκτελεστές. 

Άρθρο 5. 

Αρμοδιότητες του Προέδρου του Δ.Σ. 

Ο Πρόεδρος του Δ.Σ. του Νοσοκομείου εκπροσωπεί τη Μ.Τ.Ε.Ν. 
Σχολή ενώπιον πάσης δικαστικής, διοικητικής ή άλλης αρχής ως και 
στις συναλλαγές αυτής και έχει τις εξής αρμοδιότητες: 

1. Εκπροσωπεί τη σχολή στις δικαστικές και εξώδικες υποθέσεις της 
διορίζει τους δικαστικούς πληρεξούσιους. 

2. Καταρτίζει με τον Διευθυντή την ημερήσια διάταξη των θεμάτων 


που είναι για συζήτηση. 

Στην ημερήσια διάταξη περιέχονται περιληπτικά τα θέματα που θα 
συζητηθούν. 

3. Υπογράφει με τον Διευθυντή τις σχετικές επιταγές και τα εντάλ¬ 
ματα πληρωμών καθώς και τα έγγραφα για τα οποία δεν έχουν εξουσιο¬ 
δοτηθεί γι· αυτό ο Διευθυντής ή οι προϊστάμενοι των τμημάτων. 

4. Ασκεί στο προσωπικό της σχολής τις αρμοδιότητες που του παρέ¬ 
χουν οι νόμοι και συντάσσει τις υπηρεσιακές εκθέσεις του Διευθυντή της 
Σχολής. 

5. Τη Μ.Τ.Ε.Ν. Σχολή απόντος ή κωλυομένου του Προέδρου του 
Δ.Σ. του Νοσοκομείου εκπροσωπεί ο Αντιπρόεδρος ή άλλο μέλος οριζό¬ 
μενο προς τούτο από αυτό. 

Άρθρο 6. 

Διεύθυνση - Ώρες εργασίας 

Όργανα Διεύθυνσης της σχολής είναι ο Διευθυντής, Υποδιευθυντής 
και ο σύλλογος των διδασκόντων (παρ. 1 άρθρο 11 Ν. 1566/85). 

1. Διευθυντής και Υποδιευθυντής ορίζεται εκπαιδευτικός του κλάδου 
ΠΕ14 εκπαιδευτικός ή ΠΕ17 εκπαιδευτικός ή ΠΕ18 εκπαιδευτι¬ 
κός. 

2. Σύλλογος, διδασκόντων. 

α. Ο Σύλλογος διδασκόντων της σχολής αποτελείται από όλους τους 
με πλήρη διδακτική απασχόληση, διδάσκοντες στην σχολή με οποιαδή¬ 
ποτε σχέση εργασίας και έχει ως Πρόεδρο το Διευθυντή της Σχολής. 

Το ωρομίσθιο διδακτικό προσωπικό με μειωμένο ωράριο διδασκα¬ 
λίας μετέχει στο Σύλλογο όταν στις συνεδριάσεις του εξετάζονται θέματα 
της αρμοδιότητάς του. 

Οταν στις συνεδριάσεις του συλλόγου εξετάζονται ειδικά θέματα μα¬ 
θητών μετέχουν και δύο εκπρόσωποί τους που ορίζονται από το διοικη¬ 
τικό συμβούλιο των μαθητικών κοινοτήτων. 

β. Ο σύλλογος των διδασκόντων συνεδριάζει, ύστερα από πρόσκληση 
του Προέδρου του τακτικά τουλάχιστο μία φορά πριν από την έναρξη 
των μαθημάτων ή μία φορά στο τέλος κάθε τριμήνου και έκτακτα, όταν 
το κρίνει σκόπιμο ο Πρόεδρος ή το ζητήσει εγγράφως για συγκεκριμένα 
θέματα τουλάχιστο το ένα τρίτο των μελών του. 

Οι συνεδριάσεις γίνονται μέσα στο ωράριο εργασίας και σε καμμιά 
περίπτωση σε ώρες διδασκαλίας των μαθημάτων. 

γ. Ο σύλλογος διδασκόντων αποτελεί συλλογικό όργανο για την χά¬ 
ραξη κατευθύνσεων για την καλύτερη εφαρμογή της εκπαίδευσης και 
την καλύτερη λειτουργία της σχολής. 

Έχει την ευθύνη για την εφαρμογή του ωρολογίου και αναλυτικού 
Προγράμματος την υγεία και προστασία των μαθητών, την καθαριό¬ 
τητα των σχολικών χώρων και την οργάνωση της σχολής ζωής. 

Ιεραρχεί τις σχολικές ανάγκες και φροντίζει για την αντιμετώπισή 
τους. 

Αξιοποιεί τις δυνατότητες συνεργασίας ανάμεσα στο διδακτικό προ¬ 
σωπικό και τους κοινωνικούς φορείς του τόπου (άρθρο 11 ΣΤ του Ν. 
1566/85). 

6. Ο Διευθυντής, Υποδιευθυντής και ο σύλλογος διδασκόντων έχουν 
εκπαιδευτικά καθήκοντα. 

3; Ώρες εργασίας μόνιμου Εκπαιδευτικού προσωπικού: 

α. Οι ώρες εβδομαδιαίας διδασκαλίας και διεξαγωγής πρακτικών 
ασκήσεων από το εκπαιδευτικό προσωπικό της Σχολής, ορίζονται ως 
εξής: 

αα. Διευθυντής, ώρες δέκα (10) όταν η σχολή λειτουργεί με 1 ή 2 
τμήματα, 8 από 3-5, 7 από 6-9, 5 από 10-12 και 3 όταν λειτουργούν 
με περισσότερα από 12 τμήματα τάξεων. 

ββ. Υποδιευθυντής, ώρες δεκατέσσερις (14). 

γγ. Καθηγητές, ώρες δέκα εννέα (19), αν έχουν από έξι μέχρι δώ- 
δεκα Λ έτη υπηρεσίας και ώρες δέκα οκτώ (18), αν έχουν πάνω από δώ¬ 
δεκα έτη υπηρεσίας. 

β. Διδασκαλία με μειωμένο ωράριο δεν επιτρέπεται, εκτός εάν η συ¬ 
μπλήρωσή του δεν είναι αντικειμενικά δυνατή οπότε τούτο θα συμπλη¬ 
ρωθείτε διοικητική εργασία. 

γ. ,’.Ολο το εκπαιδευτικό προσωπικό της Σχολής παραμένει υποχρεω¬ 
τικά στη Σχολή τις εργάσιμες ημέρες, πέρα από τις ώρες διδασκαλίας, 
για την προσφορά των άλλων υπηρεσιών που συνδέονται με το γενικό¬ 
τερο εκπαιδευτικό έργο, όπως συμμετοχή σε γιορταστικές, αθλητικές 
και πολιτιστικές εκδηλώσεις, ενημέρωση των γονέων και κηδεμόνων, 
τήρηση βιβλίων της Σχολής και εκτέλεση διοικητικών εργασιών. 

Κάθε εκπαιδευτικός παραμένει υποχρεωτικά στη Σχολή, στις εργάσι- 

μες ημέρες πέρα από τις ώρες διδασκαλίας, για την εκτέλεση συγκεκρι¬ 
μένου έργου που του έχει ανατεθεί, όχι όμως πέρα από έξι (6) ώρες την 
ημέρα ή τριάντα (30) ώρες την εβδομάδα, με την επιφύλαξη της παρα¬ 
γράφου 2 της περίπτωσης Β' του ίδιου άρθρου. 

Από τις πρόσθετες αυτές υπηρεσίες απαλλάσσονται οι μητέρες παι¬ 
διών μέχρι δύο ετών. 

δ. Οι παραπάνω διατάξεις της περίπτωσης I εφαρμόζονται ανάλογα 
και για το εκπαιδευτικό προσωπικό που είναι απεσπασμένο στη Σχολή ή 
υπηρετεί με σχέση εργασίας ιδιωτικού δικαίου. 

Άρθρο 7. 

, Αλληλογραφία ΐης Σχολής 

Η Σχολή τηρεί δικό της πρωτόκολλο και αλληλογραφεί απ’ αυθείας 
με κάθε Νομικό ή φυσικό πρόσωπο. 

Άρθρο 8. 

Πόροι - Δαπάνες 

1. Πόροι του Νοσ/μείου που διατίθενται γιά τη Σχολή είναι: 

α. Οι υπέρ αυτής κληρονομιές, κληροδοσίες, δωρρεές εν ζωή και αι¬ 
τία θανάτου, καθώς και πάσης φύσης επιχορηγήσεις νομικών ή Φυσι¬ 
κών προσώπων. , 

β. Έσοδα από τόκους, τοκομερίδια, μερίσματα, μισθώματα, εκποί¬ 
ηση ακινήτων ή κινητών της περιουσίας αυτής, 
γ. Κάθε άλλο έσοδο. 

Ως προς τα υπέρ τής Σχολής δωρούμενα ή καταλειπόμενα, εφαρμό¬ 
ζονται οι διατάξεις του άρθρου 109 του Συντάγματος. 

2. Σε περίπτωση διαλύσεως της σχολής το τυχόν κεφάλαιο που θα 
βρεθεί περιέρχεται στο Νοσοκομείο στο οποίο λειτουργεί η Σχολή. 

3. Όλες οι δαπάνες λειτουργίας και συντηρήσεως της Σχολής όπως 
και η μισθοδοσία του διδακτικού και λοιπού προσωπικού αυτής βαρύ¬ 
νουν των προϋπολογισμό του Νοσοκομείου στον οποίο εγγράφονται 
κάθε χρόνο για τον σκοπό αυτό πιστώσεις σε ιδιαίτερο φορέα και κωδι¬ 
κούς αριθμούς. 

Άρθρο 9. 

Βασική διάρθρωση Υπηρεσιών 

Οι υπηρεσίες της Σχολής αποτελούν Διεύθυνση συγκροτούμενη όπως 
παρακάτω: 

α) Τμήμα Σπουδών. 

β) Τμήμα Διοικητικών και Οικονομικών Υποθέσεων. 

Άρθρο 10. 

Αρμοδιότητες της Διεύθυνσης 

Η αρμοδιότητα της Διεύθυνσης αναφέρεται στα πιο κάτω θέματα που 
κατανέμονται μεταξύ των Τμήματων όπως παρακάτω: 
α) Τμήμα Σπουδών: 

Κάθε θέμα που αναφέρεται στην εκπαίδευση των Μαθητών και την 
εφαρμογή των εγκεκριμένων προγραμμάτων εκπαιδεύσεως και πρακτι¬ 
κής άσκησης. 

β) Τμήμα Διοικητικών και Οικονομικών Υποθέσεων: 
θέματα οικονομικά, διαχειριστικά, διαδικασίες προμηθειών, γραμ¬ 
ματειακές ανάγκες, ανάγκες λειτουργίας τηλεφωνικού κέντρου, ανά¬ 
γκες λειτουργίας Βιβλιοθήκης της Σχολής, καθώς και κάθε θέμα που 
αναφέρεται στην εν γένει μέριμνα των μαθητών της Σχολής. 

θεώρηση του γνήσιου της υπογραφής και επικύρωση φωτοαντιγρά¬ 
φων σύμφωνα με το άρθρο 14 του Ν. 1599/86. 

Άρθρο 11. 
θέσεις προσωπικού 

Στή Σχολή συνιστώνται οι πιο κάτω θέσεις: 

Α. ΚΑΤΗΓΟΡΙΑ ΠΕ 

1. Κλάδος ΠΕΙ4 Εκπαιδευτικές θέσεις τέσσερις (4) 

2. Κλάδος ΠΕΙ7 Εκπαιδευτικές θέσεις πέντε (5) 

3. Κλάδος ΠΕΙ8 Εκπαιδευτικές θέσεις πέντε (5) 

Οι θέσεις του Κλάδου ΠΕΙ4 Εκπαιδευτικού σε περίπτωση αδυναμίας 
κάλυψής τους από πτυχιούχους Α.Ε.Ι. πληρούνται από υποψηφίους που 
έχουν τα προσόντα των κλάδων ΠΕΙ 7 Εκπαιδευτικού ή ΠΕΙ 8 Εκπαι¬ 
δευτικού. 

Όσο χρόνο οι θέσεις είναι πληρωμένες από προσωπικό που έχει τα 
προσόντα των κλάδων ΠΕ17 Εκπαιδευτικού ή ΠΕ18 Εκπαιδευτικού οι 
θέσεις αυτές ανήκουν στους κλάδους ΠΕ17 Εκπαιδευτικό ή ΠΕ18 Εκ¬ 


παιδευτικό. 

Οι θέσεις του κλάδου ΠΕΙ7 Εκπαιδευτικού, σε περίπτωση αδυνα¬ 
μίας κάλυψής τους από πτυχιούχους 4ετούς φοίτησης πληρούνται από 
υποψηφίους που έχουν τα προσόντα του κλάδου ΠΕ18 Εκπαιδευτικού 
όσο χρόνο οι θέσεις είναι πληρωμένες από προσωπικό που έχει τα προ¬ 
σόντα του Κλάδου ΠΕ18 Εκπαιδευτικού οι θέσεις αυτές ανήκουν στον 
Κλάδο ΠΕΙ8 Εκπαιδευτικού. 

Στο σύνολο των πιο πάνω οργανικών θέσων περιλαμβάνονται και μία 
θέση Διεθυντή και μία θέση Υποδιευθυντή. 

Β. ΚΑΤΗΤΟΡΙΑ ΤΕ 

Κλάδος ΤΕ Επιμελητών θέση μία (1) 

Οι λοιπές ανάγκες της Σχολής σε Διοικητικό - Λογιστικό, Τεχνικό 
Βοηθητικό κ.λπ. προσωπικό και μέχρι της σύστασης αντιστοίχων θέ¬ 
σεων στη Σχολή καλύπτονται από προσωπικό του Νοσοκομείου στα 
πλαίσια του οποίου λειτουργεί η Σχολή ανάλογα με τις δυνατότητες του. 

Άρθρο 12. 

Υπαλληλική κατάσταση προσωπικού 

1. Το εκπαιδευτικό προσωπικό της Σχολής διέπεται από τις διατά¬ 
ξεις του Ν. 1566/85 εκτός αν άλλως ορίζεται στο παρόν διάταγμα. 

2. Το υπόλοιπο προσωπικό της Σχολής εξομοιώνεται για την εν γένει 
υπαλληλική του κατάσταση με το νοσηλευτικό προσωπικό του ιδρύμα¬ 
τος στο οποίο λειτουργεί ή Σχολή και διέπεται από τις εκάστοτε ισχύου- 
σες σχετικές διατάξεις του υπαλληλικού κώδικα. 

Άρθρο 13. 

Προσόντα διορισμού 

1. Τα ειδικά τυπικά προσόντα διορισμού για τους παρακάτω κλάδους 
που δεν καλύπτονται από το Π.Δ/γμα 194/88 (ΦΕΚ. 84/Α/6.5.88) 
καθορισμός προσόντων διορισμού σε θέσεις των δημοσίων υπηρεσιών 
και νομικών προσώπων δημοσίου δικαίου, ορίζονται τα εξής: 

α. Κλάδος ΠΕ14 Εκπαιδευτικός, πτυχίο Α.Ε.Ι Σχολής Επιστημών 
Υγείας τμήματος νοσηλευτικής ή ισότιμο πτυχίο αντίστοιχης ειδικότη¬ 
τας σχολών της αλλοδαπής προτιμωμένων εκείνων που έχουν και πτυ¬ 
χίο Παιδαγωγικών σπουδών της ΣΕΛΕΤΕ ή πιστοποιητικό σπουδών σε 
θέματα τεχνικής της εκπαίδευσης, σχολών της αλλοδαπής διάρκειας 
τουλάχιστο ενός έτους με εισαγωγικό μιοθολογικό κλιμάκιο το 16ο και 
καταληκτικό το Ιο. 

β. Κλάδο ΠΕ17 Εκπαιδευτικός, πτυχίο των πρώην ανωτέρω σχο¬ 
λών αδελφών νοσοκόμων και επιακεπτριών 4ετούς φοίτησης αρμοδιό- 
τητος του Υπουργείου Υγείας, Πρόνοιας και Κοινωνικών Ασφαλίσεων, 
ή ισότιμο πτυχίο αντίστοιχης ειδικότητος σχολών της ημεδαπής ή αλλο¬ 
δαπής προτιμωμένων εκείνων που έχουν και πτυχίο Παιδαγωγικών 
σπουδών της ΣΕΛΕΤΕ ή πιστοποιητικό σπουδών σε θέματα τεχνικής 
της εκπαίδευσης σχολών της αλλοδαπής διάρκειας τουλάχιστο ενός 
έτους, με εισαγωγικό μιοθολογικό κλιμάκιο το 17ο και καταληκτικό το 
2ο. 

γ. Κλάδος ΠΕΙ8 Εκπαιδευτικός, πτυχίο των πρώην ανωτέρων σχο¬ 
λών αδελφών νοσοκόμων 3ετούς φοίτησης αρμοδιότητος Υπουργείου 
Υγείας, Πρόνοιας και Κοινωνικών Ασφαλίσεων ή πτυχίο ΚΑΤΕΕ ή ΤΕΙ 
τμήματος νοσηλευτικής ή ισότιμο πτυχίο αντίστοιχης ειδικότητας της 
αλλοδαπής προτιμωμένων εκείνων που έχουν πτυχίο Παιδαγωγικών 
σπουδών της ΣΕΛΕΤΕ ή πιστοποιητικό σπουδών σε θέματα τεχνικής 
της εκπαίδευσης σχολών της αλλοδαπής διάρκειας τουλάχιστο ενός 
έτους με εισαγωγικό μιοθολογικό κλιμάκιο το 17ο και καταληκτικό το 
2°. 

2. Οι βαθμοί του Εκπαιδευτικού προσωπικού του παρόντος διακρίνο- 
νται σε Α', Β' και Γ'. Οι θέσεις όλων των βαθμών είναι σε κλάδο οργα¬ 
νικά ενιαίες: Εισαγωγικός βαθμός ορίζεται του καθηγητή ή εκπαιδευτι¬ 
κού εργαστηρίου με βαθμό Γ'. Για την προαγωγή των εκπαιδευτικών 
όλων των κλάδων στο βαθμό Β' απαιτείται διετής υπηρεσία στο βαθμό 
Γ' και για την προαγωγή στο βαθμό Α' εξαετής υπηρεσία στο βαθμό Α . 

3. ΚΛΑΔΟΣ ΤΕ ΕΠΙΜΕΛΗΤΩΝ 

Για τον Κλάδο ΤΕ Επιμελητών εφαρμόζονται τα προσόντα που προ- 
βλέπονται στο άρθρο 9 του Π.Δ. 194/88 για την ειδικότητα νοσηλευτι¬ 
κής ή επισκεπτών και επισκεπτριών υγείας. 

Άρθρο 14. 

Προϊστάμενοι υπηρεσιών. 

1. Της σχολής εισηγείται ο Διευθυντής. 

Ο Διευθυντής εισηγείται στο σύλλογο διδασκόντων της σχολής κάθε 
θέμα αναφερόμενο στη λειτουργία της σχολής, πλην των θεμάτων της 

χαταστάσεως του προσωπικού της σχολής. 

2. Γου Τμήματος σπουδών προΐσταται ο Υποδιευθυντής της σχολής 
ή αν δεν υπάρχει Υποδιευθυντής, ο ανώτερος σε βαθμό από τους εκπαι¬ 
δευτικούς της σχολής των Κλάδων ΠΕΗ, ΠΕ17, ΠΕ18, ή αν υπάρ¬ 
χουν ομοιόβαθμοι, εκείνος που ορίζεται με απόφαση του Δ.Σ. του Νοσο¬ 
κομείου ύστερα από γνώμη του Υπηρεσιακού Συμβουλίου. 

3. Του τμήματος Διοικητικού και οικονομικών υποθέσεων προΐστα- 
ται υπάλληλος του Κλάδου ΠΕ Διοικητικού - Λογιστικού ή ΤΕ Διοικη¬ 
τικού - Λογιστικού ή ΔΕ Διοικητικού - Λογιστικού σύμφωνα με τον νόμο 
1586/86. 

4. Για την επιλογή του Διευθυντή και Υποδιευθυντή της σχολής το 
οικείο υπηρεσιακό συμβούλιο κρίνει ως το τέλος Φεβρουάριου κάθε δεύ¬ 
τερου έτους τους εκπαιδευτικούς της σχολής που έχουν τα προσόντα για 
τις παραπάνω θέσεις, καθώς και 2ετία στο βαθμό Α’ έως το τέλος του 
ίδιου σχολικού έτους. 


Άρθρο 15. 

Τροφή - Ιματισμός Μαθητών - Προσωπικού. 

1. Στους μαθητές της σχολής παρέχονται και διευκολύνσεις που ανα- 
φέρονται στο άρθρο 43 του Π.Δ. 192/82 (ΦΕΚ 30/3.3.82 τ. Α'). 

2. Στο προσωπικό της Σχολής παρέχεται πρωινό, πρόγευμα και 
γεύμα, εφόσον η εργασία του παρατείνεται πέρα της 1ης μ.μ., δείπνο δι¬ 
καιούται μόνο αν η εργασία του στη Σχολή παρατείνεται πέρα της 6ης 
μ.μ. 

3. Το Εκπαιδευτικό Προσωπικό δικαιούται τέσσερεις (4) υπηρεσια¬ 
κές στολές αμέσως μετά την πρόσληψή του, δύο (2) ζευγάρια παπούτσια 
υπηρεσίας, μία (1) ζακέττα, δέκα (10) καλσόν (ετησίως), μία (1) 
μπέρτα όπως καθορίζεται από τις εκάστοτε διατάξεις με δυνατότητα 
μιας σχολής κάθε χρόνο. 

Τα ίδια δικαιούται και το Νοσηλευτικό Προσωπικό της Σχολής. 

Το Εκπαιδευτικό Προσωπικό επί πλέον δικαιούται μια στολή εξόδου 
πλήρη (χειμωνιάτικη και καλοκαιρινή), που ανανεώνεται όταν αυτό κρί- 
νεται απαραίτητα από τον Διευθυντή. 

4. Το Τεχνικό και Βοηθητικό Προσωπικό δικαιούται στολές κατά τα 
προβλεπόμενα στην παράγραφο (3) του ίδιου άρθρου. 

5. Η κατά το παρόν άρθρο χορηγούμενη τροφή και στολή στο πιο 
πάνω προσωπικό της Σχολής παρέχεται για κάλυψη λειτουργικών ανα¬ 
γκών του Ιδρύματος και δεν αποτελεί μισθό ή άλλου είδους παροχή. 

Άρθρο 16. 

Διδακτικό Προσωπικό. 

, 1. Τα στο πρόγραμμα εκπαιδεύσεως προβλεπόμενα μαθήματα διδά¬ 

σκουν: 

α. Το Εκπαιδευτικό προσωπικό της Σχολής. 

β. Επιτρέπεται η με ωριαία αντιμισθία ανάθεση θεωρητικής διδασκα¬ 
λίας, εργαστηριακών και κλινικών ασκήσεων σε πρόσωπα που έχουν τα 
προβλεπόμενα από το Ν. 1566/85 προσόντα, άρθρα 14, παράγρ. 1, 
17, 18 και 19 στις πιο κάτω περιπτώσεις: 

βα. Οταν οι ώρες θεωρητικής διδασκαλίας, εργαστηριακών και κλι¬ 
νικών ασκήσεων είναι περιορισμένης και δεν δικαιολογούν το διορισμό 
νόμιμου εκπαιδευτικού προσωπικού και 

ββ. Οταν οι κατά πρόγραμμα ώρες διδασκαλίας δεν καλύπτονται 
από το μόνιμο εκπαιδευτικό προσωπικό που υπηρετεί στη Σχολή. 

γ. Επίσης επιτρέπεται όταν συντρέχουν οι προϋποθέσεις της προη¬ 
γούμενης παραγράφου η ανάθεση θεωρητικής διδασκαλίας, εργαστη¬ 
ριακών και κλινικών ασκήσεων και στο μόνιμο εκπαιδευτικό προσωπικό 
της Σχολής, μέχρι δέκα (10) ώρες εβδομαδιαίους, με ωριαία αντιμισθία. 

2. Το ωρομίσθιο διδακτικό προσωπικό της Σχολής ορίζεται για κάθε 
σχολικό έτος μετά από εισήγηση της Δ/νσης, με απόφαση του Διοικητι¬ 
κού Συμβουλίου του Νοσοκομείου και που εγκρίνεται από το Υπουργείο 
Υγείας, Πρόνοιας και Κοινωνικών Ασφαλίσεων. 

3. Το πιο πάνω οριζόμενο διδακτικό προσωπικό πρέπει να ακολουθεί 
το υπό των Υπουργείων Υγείας, Πρόνοιας και Κοινωνικών Ασφαλίσεων 
και Εθνικής Παιδείας και θρησκευμάτων οριζόμενο αναλυτικό πρό- 
γραμμα μαθημάτων, ολοκληρώνοντας τις παραδόσεις των σχετικών 
μαθημάτων μέσα στις τασσόμενες προθεσμίες. 

4. Στα υπό στοιχεία (β) και (γ) της πρώτης παραγράφου διδακτικά 
προσωπικό παρέχεται αντιμισθία κατά ώρα διδασκαλίας ή διενεργουμέ- 
νων εξετάσεων ίση προς το 1/70 των πάσης φύσεως αποδοχών του ει¬ 
σαγωγικού μισθολογικού κλιμακίου του αντίστοιχου κλάδου, χωρίς 
προσαυξήσεις οικογενειακών βαρών σύμφωνα με τα προβλεπόμενα στο 


άρθρο 7 παρ. 2 του Ν. 1810/88 (ΦΕΚ 223). 

5. Το προσωπικό των εκπαιδευτικών κλάδων ΠΕΗ, ΠΕΙ7 και 
ΠΕΙ 8 δικαιούται κανονικής άδειας κατά την περίοδο των σχολικών 
διακοπών εφαρμοζομένων των περί απουσίας των Εκπαιδευτικών κει¬ 
μένων διατάξεων. Για το υπόλοιπο προσωπικό της Σχολής ισχύουν οι 
περί κανονικών αναρρωτικών κ.λ.π. αδειών διατάξεις του Υπαλληλικού 
Κώδικα. 


Άρθρο 17. 

Μετεκπαίδευση. 

1. Για τη μετεκπαίδευση του εκπαιδευτικού προσωπικού έχουν ανά- 
167) εφαρμθτίΐ 01 διατ °^ εις *°» άρθρου 30 του Ν. 1566/85 (ΦΕΚ 

2. Για το υπόλοιπο προσωπικό εφαρμόζονται οι εκάστοτε ισχύουσες 
διατάξεις για μετεκπαίδευση των μόνιμων δημοσίων υπαλλήλων. 

Άρθρο 18. 

Σήμα. 

Οι απόφοιτοι της Σχολής υποχεούνται να φέρουν σε ώρα υπηρεσίας 
επί του στήθους, αριστερά το διακριτικό σήμα της Σχολής τους, το οποίο 
απονέμεται σ’ αυτούς μαζί με το πτυχίο τους. 

2. Το διακριτικό σήμα της Σχολής είναι μεταλλική πλάκα της οποίας 
το μέγεθος, σχήμα και απεικόνιση καθορίζονται μια φορά μα απόφαση 
του Διοικητικού Συμβουλίου του Νοσοκομείου και με προηγούμενη ει- 
σήγηση της Δ/νσης της Σχολής. 

3. Στο πίσω μέρος του σήματος αναγράφεται ο αριθμός του Μη¬ 
τρώου της Σχολής. 


Άρθρο 19. 

Στολή. 

1. Η στολή είναι χρώματος λευκού. 

2. Το σχέδιο καθορίζεται με απόφαση του Δ.Σ. που λαμβάνεται 
ύστερα από υπόδειξη της Διεύθυνσης της Σχολής. 

3. Κάθε μαθητής φέρει στο αριστερό άνω τμήμα του θώρακα πινα¬ 
κίδα στην οποία αναγράφεται με τα αρχικά η Σχολή και το ονοματεπώ¬ 
νυμο του μαθητού. 


Άρθρο 20. 

' Πτυχίο. 

Οι απόφοιτοι των Μ.Τ.Ε.Ν. Σχολών λαμβάνουν πτυχίο (άρθρο 64 
Ν. 1566/85 ΦΕΚ 167/30.9.85 τ. Α’). Ρ 

Άρθρο 21. 

Απονομή βραβείων. 

_ 1. Καθιερώνεται η απονομή βραβείων στους τελειόφοιτους της Σχο¬ 
λής κατά την λήψη του πτυχίου. 

2. Κάθε χρόνο με κοινή απόφαση του Δ.Σ. του Νοσ/μείου και της Δ/ 
νσης ορίζεται ο αριθμός των αποφοίτων της σχολής στους οποίους απο- 
νέμεται χρηματικό βραβείο καθώς και το ύψος σε δραχμές του κάθε 
βραβείου. 

_ Τα χρηματικά βραβεία απονέμονται δι’ αποφάσεως της Δ/νσης Σχο¬ 
λής λαμβανομένης με βάση την τελική γενική βαθμολογία και το επί¬ 
πεδο της διαγωγής του μαθητού. 

3. Έπαινος, θα ακολουθείται η διαδικασία της παραγρ. 2 του παρό¬ 
ντος. 

Στον Αναπληρωτή Υπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 15 Φεβρουάριου 1991 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤΙΑΔΗΣ ΕΒΕΡΤ 

ΑΝΑΠΛ. ΥΓΕΙΑΣ, ΠΡΟΝΟΙΑΣ 
& ΚΟΙΝ. ΑΣΦ/ΣΕΩΝ 

ΓΕΩΡΓΙΟΣ ΣΟΥΡΛΑΣ 


ΥΦΥΠ. ΟΙΚΟΝΟΜΙΚΩΝ 

Π. ΔΕΛΗΜΗΤΣΟΣ 

ΥΦΥΠ. ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Β. ΜΠΕΚΙΡΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 59 
Κατάργηση - ίδρυση θέσεων Ειδικού Διοικητικού - Τεχνικού Προσωπι¬ 
κού (Ε.Δ.Τ.Π.) στο Πανεπιστήμιο Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 11 παρ. 2 και 50 παρ. 1 και 6 του ν. 1268/1982 
«Για τη δομή και λειτουργία των Ανωτάτων Εκπαιδευτικών Ιδρυμά¬ 
των» (Α 87), 

β) του άρθρου 70 παρ.’ 12 του ν. 1566/1985 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και άλλες διατά¬ 
ξεις» (Α 167) και 

γ) της απόφασης Η/2871/1990 «Ανάθεση αρμοδιοτήτων στους 
Υφυπουργούς Εθνικής Παιδείας και Θρησκευμάτων Βασίλειο Μπεκίρη 
και Καλλιόπη (Κέλλυ) Μπουρδάρα» (Β 296). 

2. Τη γνώμη του Πρυτανικού Συμβουλίου του Πανεπιστημίου Θεσ¬ 
σαλονίκης (συνεδριάσεις 428/5.3.1990, 436/3.5.1990, 438/ 
18.5.1990, 453/28.9.1990); 

3. Τα έγγραφα Β1/209/24.5.1990, Β1/394/31.5.90, Β1/ 

445/26.6.90, Β1/209/24.5.90 του Υπουργείου Εθνικής Παιδείας 
και Θρησκευμάτων με τα οποία ζητήθηκε να διατυπώσει τη γνώμη του 
το Συμβούλιο Ανώτατης Παιδείας και ότι έχει παρέλθει άπρακτη η προ¬ 
θεσμία που ορίζουν οι διατάξεις του άρθρου 50 παρ. 3 του ν. 1268/ 
1982. ■ . 

4. Τη 650/90 γνωμοδότηση του Συμβουλίου της Επικράτειας με 

πρόταση της Υφυπουργού Εθνικής Παιδείας και Θρησκευμάτων, απο¬ 
φασίζουμε: . (' 


Άρθρο 1. 

Ίδρυση θέσεων Ε.Δ.Τ.Π. 

Ιδρύονται στα κατωτέρω αναφερόμενα τμήματα του Πανεπιστημίου 
Θεσσαλονίκης οι ακόλουθες κατά κατηγορία θέσεις Ειδικού Διοικητικού 
- Τεχνικού Προσωπικού (Ε.Δ.Τ.Π.). 

ΘΕΣΕΙΣ 

ΑΤ ΑΡ ΜΕ 

α) Τμήμα Θεάτρου 2 2 6 

β) Τμήμα Φυσικής 3 - - 

-_- 2 6 

Άρθρο 2. 

Κατάργηση - ίδρυση θέσεων Ε.Δ.Τ.Π. 

1. Μία (1) κενή θέση Ε.Δ.Τ.Π. ΑΡ κατηγορίας του Τμήματος Ιταλι¬ 
κής Γλώσσας και Φιλολογίας καταργείται και αντ’ αυτής ιδρύεται μία 
θέση ΑΤ κατηγορίας. 

2. Ομοίως οκτώ (8) κενές θέσεις Ε.Δ.Τ.Π. ΑΡ κατηγορίας και έξι (6) 
κενές θέσεις ΜΕ κατηγορίας του Τμήματος Κτηνιατρικής καταργού- 
νται και αντ’ αυτών ιδρύονται ισάριθμες θέσεις ΑΤ κατηγορίας. 

Στην Υφυπουργό Εθνικής Παιδείας και θρησκευμάτων αναθέτουμε 
τη δημοσίευση και" εκτέλεση του παρόντος διατάγματος. 

Αθήνα, 15 Φεβρουάριου 1991 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ,· 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΙΜΙΚΟ ΤΥΠΟΓΡΑΦΕΙΟ 

—-— ——- » 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας: 

Καποδιστρίου 34 

104 32 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

ΤΕΙΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των^ΦΕΚ τηλ,: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλ ησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α)Ι 

Για 

το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

ε) 

» 

» 

» 

Δ’ 

» 

18.000 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ> 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











